Document ID: 31996R1937

ΚΑΝΟΝΙΣΜΟΣ (ΕΚ) αριθ. 1937/96 ΤΗΣ ΕΠΙΤΡΟΠΗΣ της 8ης Οκτωβρίου 1996 για τροποποίηση των παραρτημάτων ΙΙΙ Β και VI του κανονισμού (ΕΚ) αριθ. 517/94 του Συμβουλίου περί της θεσπίσεως κοινών κανόνων για τις εισαγωγές κλωστοϋφαντουργικών προϊόντων από ορισμένες τρίτες χώρες τα οποία δεν καλύπτονται από διμερείς συμφωνίες, πρωτόκολλα ή άλλους διακανονισμούς ή άλλους κοινοτικούς κανόνες εισαγωγής
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 517/94 του Συμβουλίου, της 7ης Μαρτίου 1994, σχετικά με τους κοινούς κανόνες για τις εισαγωγές κλωστοϋφαντουργικών προϊόντων από ορισμένες τρίτες χώρες τα οποία δεν καλύπτονται από διμερείς συμφωνίες, πρωτόκολλα ή άλλους διακανονισμούς ή άλλους κοινοτικούς κανόνες εισαγωγής (1), όπως τροποποιήθηκε τελευταία από τον κανονισμό (ΕΚ) αριθ. 1476/96 της Επιτροπής (2), και ιδίως το άρθρο 5, σε συνδυασμό με το άρθρο 25 παράγραφος 4,
Εκτιμώντας:
ότι το Συμβούλιο, με τον κανονισμό (ΕΚ) αριθ. 517/94 θέσπισε έναντι των δημοκρατιών της Βοσνίας-Ερζεγοβίνης και της Κροατίας καθώς και της πρώην Γιουγκοσλαβικής Δημοκρατίας της Μακεδονίας ποσοτικές προσοστώσεις που περιέχονται στα παραρτήματα ΙΙΙ Β και VΙ του εν λόγω κανονισμού 7
ότι, μετά την αναστολή του εμπορικού αποκλεισμού της Ομοσπονδιακής Δημοκρατίας της Γιουγκοσλαβίας, επεβλήθησαν ετήσιοι περιορισμοί έναντι της χώρας αυτής βάσει του κανονισμού (ΕΚ) αριθ. 538/96 του Συμβουλίου (3), οι οποίοι παρατίθενται στα παραρτήματα ΙΙΙ Β και VΙ του κανονισμού (ΕΚ) αριθ. 517/94 7
ότι η Επιτροπή παρέλαβε αιτήσεις ορισμένων κρατών μελών για την αύξηση ορισμένων κοινοτικών ποσοτικών περιορισμών, όσον αφορά την εισαγωγή προϊόντων καταγωγής των Δημοκρατιών Βοσνίας-Ερζεγοβίνης και της Κροατίας και της πρώην Γιουγκοσλαβικής Δημοκρατίας της Μακεδονίας, προκειμένου να ικανοποιηθούν ορισμένες ανάγκες της αγοράς 7
ότι, κατά τον καθορισμό του αρχικού ύψους των ποσοστώσεων, το Συμβούλιο είχε ως στόχο τη διαφύλαξη ενός βαθμού ισορροπίας μεταξύ της ενδεδειγμένης προστασίας των τομέων της σχετικής κοινοτικής βιομηχανίας και της διατήρησης, λαμβανομένων υπόψη των διακυβευομένων ποικίλλων συμφερόντων, ενός αποδεκτού επιπέδου εμπορικών συναλλαγών με τις δημοκρατίες της πρώην Γιουγκοσλαβίας 7
ότι η εξέταση της κατάστασης του συγκεκριμένου κοινοτικού κλάδου παραγωγής υποδεικνύει ότι είναι δυνατή η προσαρμογή του επιπέδου ορισμένων ποσοστώσεων δίχως να θίγεται ο προαναφερόμενος στόχος 7
ότι η Επιτροπή θεωρεί έκτοτε σκόπιμο να προσαρμόζει το επίπεδο των ποσοστώσεων λαμβάνοντας, ιδίως, υπόψη τις ιεραρχημένες ανάγκες που υποβάλλονται από τα κράτη μέλη 7
ότι, ως εκ τούτου, είναι σκόπιμη η προσαρμογή των παραρτημάτων ΙΙΙ Β και VΙ του κανονισμού (ΕΚ) αριθ. 517/94 7
ότι, επίσης, είναι σκόπιμη η διευκρίνηση των συγκεκριμένων κανόνων διαχείρισης που θα εφαρμόζονται κατά την κατανομή των εν λόγω συμπληρωματικών ποσοστώσεων για το έτος 1996 7 ότι, για λόγους συνοχής και διοικητικής απλούστευσης, κρίνεται σκόπιμη η εφαρμογή των ιδίων κανόνων διαχείρισης με αυτούς που εφαρμόζονται για την κατανομή των αρχικών ποσοστώσεων 7 ότι, για το σκοπό αυτό, είναι σκόπιμο να υπόκεινται οι εισαγωγές των προϊόντων καταγωγής των δημοκρατιών της Βοσνίας-Ερζεγοβίνης και της Κροατίας καθώς και της πρώην Γιουγκοσλαβικής Δημοκρατίας της Μακεδονίας στις σχετικές διατάξεις του κανονισμού (ΕΚ) αριθ. 2738/95 της Επιτροπής, της 28ης Νοεμβρίου 1995, για τη θέσπιση ειδικών κανόνων διαχείρισης και κατανομής για ορισμένες ποσοτικές ποσοστώσεις για τα κλωστοϋφαντουργικά που καθιερώθηκαν για το 1996 με τον κανονισμό (ΕΚ) αριθ. 517/94 του Συμβουλίου (4) 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη που διατύπωσε η επιτροπή που συστάθηκε βάσει του κανονισμού (ΕΚ) αριθ. 517/94,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα παραρτήματα ΙΙΙ Β και VΙ του κανονισμού (ΕΚ) αριθ. 517/94 αντικαθίστανται από το παράρτημα του παρόντος κανονισμού.
Άρθρο 2
Όσον αφορά τους ποσοτικούς περιορισμούς που εφαρμόζονται στις Δημοκρατίες Βοσνίας-Ερζεγοβίνης και της Κροατίας, καθώς και στην πρώην Γιουγκοσλαβική Δημοκρατία της Μακεδονίας τα ποσά κατά τα οποία αυξάνονται οι ισχύουσες ποσοστώσεις υποβάλλονται για το έτος 1996 στους κανόνες διαχείρισης που ορίζονται στα άρθρα 2, 8 και 9 του κανονισμού (ΕΚ) αριθ. 2738/95.
Άρθρο 3
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 8 Οκτωβρίου 1996.

Labels: 18
3
1